Vlhošť (Ralska montetaro)

Vlhošť (germane: Wilschtberg) estas karakteriza neovulkanita monto en distrikto Česká Lípa. Naturrezervejo Vlhošť etendiĝas sur montopintoj kaj sur partoj de deklivoj, ĝi estas plej alta monto de Polomené hory kaj ĝi estas en administrado de PPR Kokořínsko.

 Informoj pri la monto 
La monton kreas fonolito, kiu trapenetris antaŭ 31 milionnoj da jaroj tra ĉirkaŭa grejso. La indikata alteco estas 614,1 m s. m. Ĝi situas en Doksa montetaro (konsisto de Ralska montetaro), sudokcidente de la distrikta urbo Česká Lípa, proksimume 1 km oriente de domaro Hvězda. Pluaj grejsaj montetoj ligas al Vlhošť, proksime estas Malý Vlhošť kaj Stříbrný vrch, ambaŭ 439 m s. m. La teritorio estas arbarkovrita inkluzive de la montopinto, belvidejo en la ĉirkaŭaĵon tiel estas limigita.

Vlhošť estas la plej alta punkto de PPR Kokořínsko. La montopinto apartenas al katastro de Litice.

 Naturrezervejo 
La rezervejo Vlhošť estis proklamita en la jaro 1998. Ĝi rilatas al la montopinto kaj la deklivoj de Vlhošť kaj Malý Vlhošť sur la katastraj teritorioj de vilaĝoj Heřmánky, Hvězda kaj Litice en distrikto Česká Lípa. La protektita areo havas areon 81,81 ha, ĝi estas el alteco 380 – 614,1 m s. m.
eta|maldekstra|Deklivoj de Vlhošť de proksime
maldekstra|eta|Pado sur Vlhošť
Protektitaj estas floremaj fagaĵoj, pinaj arbaroj, kalunoj kaj likenoj. Estas ĉi tie krom aliaj multe da specioj de moluskoj kaj araneoj, vivas ĉi tie lokustoj, nestas ĉi tie migra falko kaj trukolombo.

 Aliro 
Proksimume 200 m okcidente de la montopinto estas Vlhošťský důl (Minejo Vlhošť), en kies parto estas ŝoseeto kuniganta domaron Hvězda kun vilaĝo Litice. En la minejo kruciĝas blua  turisma marko de Zahrádky kaj Holany kun la verda  el municipo Kravaře, kondukas ĉi tie ankaŭ biciklovojo 0059. El la blua kondukas flava  ĉirkaŭ la montopinto, sed ne al ĝi. La markita vojo ĝis la montopinto neniam kondukis. La plej proksima fervoja stacio estas ĉirkaŭ 5 km malproksima stacidomo en Blíževedly sur fervojlinio n-ro 087 Lovosice - Česká Lípa.

 Montogrimpado 
La grandegaj grejsaj rokterasoj sur la okcidenta kaj la sudokcidenta deklivo de Vlhošť donas konvenajn kondiĉojn por montogrimpista agado. La montogripado estas ĉi tie tempe limigita por sezono de julio ĝis decembro.Resumo de montogrimpistaj lokoj

 Referencoj 

Kategorio:Montoj en Doksa montetaro
Kategorio:Montoj en distrikto Česká Lípa
Kategorio:Blíževedly
Kategorio:PPR Kokořínsko – Regiono de Mácha
Kategorio:Montoj kun alteco inter 0 kaj 999 m
Kategorio:Montogrimpistaj lokoj en Regiono Liberec